
www.zlatograd.bg;  e-mail:  ObA-zlatograd@zlatograd.bg

Изх. № …………………..……………….

ДО

ОБЩИНСКИ СЪВЕТ

ГР. ЗЛАТОГРАД

ДОКЛАДНА ЗАПИСКА
от Мирослав Митков Янчев – Кмет на Община Златоград
Относно: Предоставяне на безлихвен заем от бюджета на Община Златоград на Народно Читалище „Искра-1997“ село Долен, за реализация на проект „Закупуване на сценично облекло и реквизит за Народно Читалище „Искра-1997“ село Долен, Община Златоград“ към МИГ „Кирково-Златоград“ по Договор №BG06RDNP001-19.202-0002-C01.
УВАЖАЕМИ ГОСПОДИН ПРЕДСЕДАТЕЛ,

УВАЖАЕМИ ГОСПОЖИ И ГОСПОДА ОБЩИНСКИ СЪВЕТНИЦИ,

Във връзка с постъпила Докладна записка с Вх.№ 18-00-6 от 23.05.2022г, по описа на Общинска администрация Златоград от Дичо Сапунджиев – Секретар на Народно Читалище „Искра-1997“ село Долен за предоставяне на парични средства, Ви информирам за следното: 

Народно Читалище „Искра-1997“ село Долен реализира проект „Закупуване на сценично облекло и реквизит за Народно Читалище „Искра-1997“ село Долен, Община Златоград“. Проектът е финансиран по мярка 7.5.1 „Инвестиции за отдих и туристическа инфраструктура и съхраняване на нематериалното културно и природно наследство на територията на МИГ Кирково - Златоград”, по процедура чрез подбор на проектни предложения по подмярка 19.2 „Прилагане на стратегии за Водено от общностите местно развитие“ на мярка 19 „Водено от общностите местно развитие“, от Програмата за развитие на селските райони за периода 2014 – 2020 г., съгласно Административен договор за предоставяне на безвъзмездна финансова помощ №BG06RDNP001-19.202-0002-C01 от 04.11.2021 г. с краен срок - 30.06.2023г.
Целта на проектното предложение е обогатяване дейността на читалището и съхраняване на автентичните традиции и обичаи. 
           Общата стойност на финансирането на дейностите е в размер на 18 360 лв. (с  включен ДДС), като те са следните:
1. Закупуване на кукерско облекло от естествена кожа с косъм- 10 бр. х 1 080лв.=10 800лв.;
2. Закупуване на комплект чанове- 10 бр. х 306лв. = 3 060лв.;
3. Закупуване на мъжка народна носия с калпак – 2 бр. х 360лв. = 720лв.;

4. Закупуване на дамска риза с бродерия- 15 бр. х 78 лв.= 1 170 лв.;
5. Закупуване на детска носия- 15 бр. х 96 лв. = 1 440 лв.; 
6. Закупуване на танцови обувки (Скарпини)- 15 бр. х 78 лв.=1 170 лв.
           В рамките на проектното предложение е сключен договор, от 06.01.2022 година, с фирма-изпълнител – „Бултекс“ ЕООД гр. Златоград, със срок на доставка - 30.07.2022 година.  Част от възложените дейности,  към настоящия момент, са изпълнени – доставени са мъжка народна носия с калпак и дамска риза с бродерия, танцовите обувки. 
            Читалището не разполага с финансов ресурс, в размер на 18 360 лв., за разплащане на проектните дейности.

За отчитане на проекта и подаване на заявка за окончателно плащане е необходимо разходите да бъдат извършени и разплатени.

            В тази връзка, моля за осигуряването на средства от общински бюджет, в размер на 18 360 лв., за временно подпомагане на Читалището, докато сумата бъде възстановена от Държавен фонд „Земеделие“ след верифициране на разходите по проекта.
 При положително становище от ваша страна, предлагам следния проект за
Р Е Ш Е Н И Е:
             Във връзка с  Докладна записка с Вх.№ 18-00-6 от 23.05.2022 г. по описа на Общинска администрация Златоград от Дичо Сапунджиев – Секретар на Народно Читалище „Искра-1997“ и на основание чл. 21, ал. 1, т. 10 от Закона за местното самоуправление и местната администрация, чл. 104, ал. 1, т. 5 от Закона за публични финанси, Общински съвет Златоград,
Р Е Ш И :

1. Дава съгласие Община Златоград да предостави на Народно Читалище „Искра-1997“ село Долен, временен безлихвен заем в размер на 18 360 (осемнадесет хиляди триста и шестдесет) лева, във връзка с изпълнение на проект „Закупуване на сценично облекло и реквизит за Народно Читалище „Искра-1997“ село Долен, Община Златоград“ по Договор №BG06RDNP001-19.202-0002-C01.
2. Предоставеният безлихвен заем да бъде възстановен, след получаване на плащане от Държавен Фонд „Земеделие“, но не по-късно от 31.12.2022г. 
3. Възлага на Кмета на Община Златоград да извърши необходимите действия по изпълнение на настоящото решение.
Приложение: Докладна записка с Вх. № 18-00-6 от 23.05.2022 г. от Дичо Сапунджиев – Секретар на НЧ „Искра- 1997“ село Долен. 
С уважение,

МИРОСЛАВ ЯНЧЕВ

Кмет на Община Златоград
Изготвил: 
Елица Мангарудова

Гл. експерт ИРП
Съгласували:
Ирина Иванова

Директор на дирекция „ИР, ОП, СД и ВО“
Асен Черешаров
Гл. юрисконсулт, ПИ и ЛЗЛД
Надя Мангарудова 

Директор на дирекция „ФСД , Б, ЧР, и МДТ „

Елмира Угорлиева-Пехливанова

Зам.-кмет на Община Златоград 



В Общинска администрация Златоград функционира  Система за  управление на качеството и информационната
                        сигурност, в съответствие с изискванията на стандартите ISO 9001:2008 и ISO 27001:2005. 

